સ્વંયસેવી સંસ્થાઓ પણ અરીઠાંનો ઉપયોગ સફાઈ માટે વધે તે માટે જાગૃત્તિ ફેલાવવાનું કામ કરી રહી છે. સંસ્થા પ્રચાર કરી રહી છે કે કઈ રીતે ઘરે અરીઠાંને લાવીને તેનાથી સફાઈ થઈ શકે. સાદી વાત છે. અરીઠાં લઈ આવો. તેને પાણીમાં પલળવા મૂકી દો. 48 કલાકે એકદમ પોચા થઈ જાય ત્યારે તેને પાણીમાં જ હાથથી મસળીને પાણી સાથે મિક્સ કરી દો. વાસણ સાફ કરવા માટે, પોતું મારવા માટેનું સફાઈ પ્રવાહી તૈયાર. અરીઠાંથી વાળને કેમ સાફ કરાય તે જણાવવાની જરૂર નથી. ઘણા લોકો અરીઠાંનો ઉપયોગ વાળ ધોવા માટે કરે છે.